Kertomus neuvostolle voin myynnistä alennettuun hintaan sosiaalihuollon edunsaajille annetun neuvoston asetuksen (ETY) N:o 2990/82 soveltamisesta /* KOM/98/0691 lopull. */





KERTOMUS NEUVOSTOLLE voin myynnistä alennettuun hintaan sosiaalihuollon edunsaajille annetun neuvoston asetuksen (ETY) N:o 2990/82 soveltamisesta (komission esittämät) KERTOMUS NEUVOSTOLLE voin myynnistä alennettuun hintaan sosiaalihuollon edunsaajille annetun neuvoston asetuksen (ETY) N:o 2990/82 soveltamisesta 1. Taustaa Maidon markkinatilanne yleensä ja voin markkinatilanne erityisesti on aiemmin vaatinut erilaisia sisäisiä toimenpiteitä, jotta sisäistä myyntiä ja vientiä on voitu lisätä ja näin ollen vähentää ostoja julkisiin interventiovarastoihin. Järjestelmä voin myymiseksi alennettuun hintaan sosiaalihuollon edunsaajille on toiminut vuodesta 1978, ja neuvoston asetuksen (ETY) N:o 2990/82, sellaisena kuin se on viimeksi muutettuna asetuksella (EY) N:o 2442/96, 3 a artiklassa säädetään, että neuvosto päättää komission tekemän kertomuksen perusteella ennen 31 päivää joulukuuta 1998, jatketaanko tuettua myyntiä edellä mainitun asetuksen mukaisesti. Neuvostolle aiemmin toimitettujen kertomusten perusteella järjestelmää on jatkettu viisi kertaa kahdella perättäisellä vuodella 31 päivään joulukuuta 1998 asti. Tähän mennessä asetusta on sovellettu ainoastaan Irlannissa, ja jäljempänä esitetty koskee ainoastaan tätä jäsenvaltiota. 2. Kriteerit määriteltäessä oikeutta avustukseen Henkilöt, jotka voivat hyötyä järjestelmästä, ovat vuoden 1993 sosiaaliturvalain (Social Consolidation Act) III osan 118 jaksossa määriteltyjä sosiaaliavustuksia saavia henkilöitä. Niihin kuuluvat seuraavat Irlannin sosiaali- ja perheasioiden ministeriön (Irish Department of Social Community and Family Affairs) hallinnoimat järjestelmät. - työttömyystuki - varhaiseläkeavustus - vanhuuseläke - sokeain eläke - lesken ja orvon eläke - hylätyn vaimon avustus - vangin vaimon avustus - yksinhuoltajan avustus - holhoojan avustus - sosiaaliturvan täydennysosa - työhönpaluuavustus - yksinhuoltajan perheavustus - vammaisavustus - tarttuvien tautien hoitoon liittyvä avustus (terveysjärjestelmistä vastaavan ministeriön mukaan avustukseen oikeutetut henkilöt). Edellä mainittuihin luokkiin kuuluvat henkilöt ovat tukikelpoisia järjestelmässä vaikka osallistuisivat työllisyyden kehittämisohjelmaan (Community Employment Development Programme, CEDP). 3. Järjestelmän toteuttaminen ja valvonta Henkilöille, joiden katsotaan täyttävän 2 kohdassa esitetyt kriteerit, annetaan kuponkeja, jotka oikeuttavat ostamaan kuukaudessa yhden paunan voita normaalilla vähittäismyyntihinnalla, josta on vähennetty tuen määrä. Kuponkeja annetaan myös sosiaaliavustusta saavan henkilön huollettavana oleville, kriteerit täyttäville henkilöille. Pitkäaikaistuensaajille annetaan 12 kuukautta kattava kuponkivihko. Irtokuponkeja annetaan lyhyen aikaa tukea saaville, esimerkiksi työttömyystukea saaville. Kupongit ovat voimassa kolme kuukautta. Valvontajärjestelmään kuuluu vesileimalla varustettujen turvapainettujen kuponkien sekä numeroitujen kuponkien numeroiden, määrien, lukumäärien ja tukikelpoisuuden tarkistamista. Tarkastukset yhdessä voin vähittäismyyjien ilmoitusten ja toimivaltaisten viranomaisten paikalla tekemien tarkastusten kanssa takaavat, että järjestelmää ei käytetä väärin. 4. Kehitys Irlannin voin ja muiden ravintorasvojen markkinoilla Voin ja muiden ravintorasvojen markkinoiden sekä voin, vähärasvaisen voin, margariinin ja rasvaseosten markkinaosuuksien kehittymistä koskevien tietojen mukaan kehitys oli vuosina 1987-1997 seuraavanlainen. >TAULUKON PAIKKA> * Arvio Ravintorasvojen kokonaismarkkinat ovat pienentyneet 2 100 tonnia eli 4,3 prosenttia vuosina 1987-1997. Seosten markkinaosuus on sen sijaan kasvanut koko ajan voihin verrattuna. Seoksissa on yleensä voita tai kermaa ja kasvirasvoja ja niitä kaupataan pääasiallisesti korostamalla sitä, että levittyvät paremmin kuin voi. Vähärasvaisemman voin ja maitorasvapohjaisten levitteiden markkinoille tuonti on - vaikka määrät vähenevätkin - johtanut täysrasvaisen voin markkinaosuuden vähenemiseen. Täysrasvaisen voin kulutus väheni 1980-luvulla vuosittain huomattavasti, mutta vuodesta 1990 markkinaosuus on ollut vakaa, noin 25 prosenttia. 5. Myynnin, kustannusten ja edunsaajien kehitys Edellä mainitussa asetuksessa säädetty tukijärjestelmä on ollut Irlannissa käytössä vuodesta 1978, ja sen osuus Irlannin sisäisestä voin kulutuksesta on huomattava. Vuosien 1992-1996 välisenä aikana tuettu kulutus oli yli 7 000 tonnia eli yli 60 prosenttia Irlannin voin kokonaiskulutuksesta, mutta vähemmän kuin 6 prosenttia tuotannosta. Vuonna 1997 kuukaudessa tuettua enimmäismäärää laskettiin yhdestä kilosta 0,5 kilogrammaan, ja järjestelmän vuosittainen määrä väheni 4 500 tonniin, mikä vastaa noin 40 prosenttia kokonaiskulutuksesta ja alle 3 prosenttia tuotannosta. Samanaikaisesti tuen määrä pysyi muuttumattomana. Vuonna 1998 tuetun myynnin arvioidaan laskevan noin 3 500 tonniin. Arvioidut kokonaiskustannukset, jotka lasketaan tuettuina määrinä kerrottuna tuen määrällä, ovat 6,25 miljoonaa ecua vuonna 1997 ja 4,9 miljoonaa ecua vuonna 1998. Jäljempänä esitetään voin myynnin, kustannusten ja edunsaajien kehitys vuodesta 1987. >TAULUKON PAIKKA> * Arvio vaihtokertoimen soveltamisen jälkeen ** Laskettu annettujen kuponkien perusteella. Tuetun kulutuksen todetaan vähentyneen vuoden 1995 jälkeen, kun taas tukea saamattoman voin kulutus on lisääntynyt. 6. Päätelmät ja suositukset Neuvoston asetusta (EY) N:o 2990/82 soveltamalla Irlannissa on voitu edelleen jatkaa myyntiä edellä 2 kohdassa tarkoitetuille sosiaaliavustusluokille, joihin kuuluvat henkilöt muutoin joutuisivat taloudellisista syistä vaihtamaan voin halvempiin korvaaviin tuotteisiin. On kuitenkin huomattava, että tuetun myynnin väheneminen, joka johtuu siitä, että edunsaajaa kohden myönnettävä enimmäismäärä pienennettiin kuukaudessa 0,5 kilogrammaan, ei ole täysin näkynyt Irlannin voin kokonaiskulutuksessa, sillä tukea saamattoman voin kulutus on vähentynyt vuodesta 1995. Voin osto julkiseen interventioon oli hyvin vähäistä vuosina 1997 ja 1998, ja järjestelmän merkitys on markkinoiden kannalta vähentynyt verrattuna aikaisemiin vuosiin. Koska järjestelmä vähentää interventio-ostojen riskiä ja koska sen vastaanotto epäsuotuisammassa asemassa olevien yhteiskuntaryhmien (esim. työttömät, vanhuuseläkkeellä olevat) keskuudessa on hyvä, järjestelmää ehdotetaan jatkettavaksi 12 kuukauden ajan 31 päivää joulukuuta 1999 odotettaessa Agenda 2000-keskustelujen tuloksia maitoalalla. Järjestelmän ehdotettu jatkaminen ei estä maitoalalla myöhemmin mahdollisesti tehtäviä päätöksiä eikä vaikuta neuvoston kantaan, joka koskee komission aikomusta kumota kyseinen asetus neuvoston asetusta (ETY) N:o 804/68 kodifioitaessa. Lisäksi ehdotetaan, että tuen määrä mukautetaan maitoalan muiden sisäisten toimenpiteiden tasolle. Irlannin viranomaiset eivät saa järjestelmää toteuttaessaan muuttaa enimmäismäärää, joka on 0,5 kilogrammaa edunsaajaa kohden. Komissio ehdottaa järjestelmän jatkamista vielä 12 kuukauden ajan 31 päivää joulukuuta 1999 siten, että tuen alennettu määrä on 100 ecua 100 kilogrammaa kohden.